Hella Jensen fra Løkken er taget til Aalborg Slotsplads for at få et glimt af sin søn. - Det er da en stor dag, for det er afslutningen på deres rekruttid og spændende at se, at de er nået så langt, siger Helle Jensen. Snart skal de nye gardere stå vagt ved de kongelige slotte og passe på dronningen. Garderne fremviste i dag deres blå vagtuniformer, hvor dronningens monogram pynter på skulderen. Og når de ligner hinanden på en prik, kan det være svært at se, hvem der er hvem. Men det lykkedes alligevel for Helle Jensen at få foreviget sønnens march gennem Aalborg. - Jeg fik et billede af ham den her gang, det er jeg helt sikker på, og jeg fik også filmet ham, griner den stolte mor. Optoget endte ved det gamle rådhus, hvor der var reception for dronningens nye gardere. Lørdag aften er der stor gallafest på Comwell i Rebild.

Opsummering:
Efter fire måneders hård militærtræning med skydeøvelser i muddergrøfter og skove, kunne de nye gardere i dag fremvise deres uniformer i en march gennem Aalborgs gader.